Η μελέτη και η αξιολόγηση δηλητηριάσεων από βαρέα μέταλλα σε κλινικά και σε νεκροτομικά δείγματα
Creators: name: Βοσνάκου, Ευαγγελία Νικoλάου
Publisher: name: Aristotle University of Thessaloniki
Year: 2024
Subjects: Δηλητηρίαση
Βαρέα Μέταλλα
Περιστατικά
Poisoning
Heavy Metals
Cases

description: Στην παρούσα διπλωματική εργασία παρουσιάζεται το θέμα των δηλητηριάσεων από βαρέα μέταλλα. Πρώτα απ’ όλα, στο πρώτο μέρος της εργασίας γίνεται μια αναφορά και ευρεία εξέταση σε όρους, όπως είναι «τα βαρέα μέταλλα», «η δηλητηρίαση», «το δηλητήριο», προκειμένου να είναι κατανοητή η βαθύτερη μελέτη του θέματος. Προτού, γίνει η μελέτη των πέντε βαρέων μετάλλων που θα εξεταστούν σε αυτή τη διπλωματική εργασία, αναλύονται τα ιδιαίτερα χαρακτηριστικά και οι ιδιότητες των στοιχείων αυτών, καθώς και διάφορες παράμετροι, όπως ο βιοχημικός και βιολογικός τους ρόλος, η τοξική τους δράση, η βιοδιαθεσιμότητά τους και οι πηγές πρόσληψής τους. Τα κύρια μέταλλα που θα αναλυθούν είναι το αρσενικό, το κάδμιο, ο μόλυβδος, ο υδράργυρος και το χρώμιο. Πιο συγκεκριμένα, για το κάθε μέταλλο θα γίνει μια επισκόπηση σε γενικά και ιστορικά στοιχεία, στις αιτίες που προκαλούν τις δηλητηριάσεις, στην τοξικότητα και στην τοξικοκινητική, στο μηχανισμό της τοξικής δράσης, στην κλινική εικόνα, στη γενική συμπτωματολογία, στη διάγνωση, στη θεραπεία, στην πρόγνωση και στα νεκροτομικά ευρήματα. Εξίσου σημαντική είναι και η παρουσίαση των κύριων μεθόδων προσδιορισμού βαρέων μετάλλων στα βιολογικά υλικά που ακολουθούνται προκειμένου να διαπιστωθεί η ύπαρξη δηλητηρίασης. Στη συνέχεια, θα μελετηθούν αληθινά περιστατικά δηλητηρίασης από βαρέα μέταλλα, καθιστώντας έτσι σαφές την κρισιμότητα της γνώσης της συμπεριφοράς τους, καθώς και της επικίνδυνης φύσης τους που έχει αρνητική επίδραση στην υγεία του ανθρώπου. Τα μη αναστρέψιμα, πολλές φορές, αποτελέσματα που επιφέρει η απορρόφηση των βαρέων μετάλλων τονίζουν την σπουδαία αξία των τοξικολογικών αναλύσεων που συμβάλλουν στην αντιμετώπιση αυτού του είδους των δηλητηριάσεων. Η εργασία ολοκληρώνεται με συμπεράσματα που προκύπτουν από τη συνολική μελέτη που έχει διεξαχθεί στα πλαίσια του θέματος αυτού.
description: This thesis presents the issue of heavy metal poisoning. First of all, in the first part of the thesis, a reference and broad examination of terms such as "heavy metals", "poisoning", "poison" is made in order to understand the deeper study of the subject. Before, the study of the five heavy metals to be considered in this thesis, the specific characteristics and properties of these elements are analyzed, as well as various parameters such as their biochemical and biological role, their toxic effects, their bioavailability and their sources of intake. The main metals to be analyzed are arsenic, cadmium, lead, mercury and chromium. More specifically, for each metal an overview will be given of general and historical data, causes of poisoning, toxicity and toxicokinetic, mechanism of toxic action, clinical presentation, general symptomatology, diagnosis, treatment, prognosis and necropsy findings. Equally important is the presentation of the main methods for the determination of heavy metals in biological materials used to establish the presence of poisoning. Real cases of heavy metal poisoning will then be studied, thus making clear the critical importance of knowing their behavior, as well as their dangerous nature which has a negative impact on human health. The irreversible, often irreversible, effects of heavy metal absorption underline the importance of toxicological analyses that contribute to the treatment of this type of poisoning. The paper concludes with conclusions drawn from the overall study carried out on this subject.